Giltzurruneko azidosi tubular

Giltzurruneko azidosi tubularra azidoen kanporatze normala eragozten duen giltzurrunetako akatsa da. Azidoak iraizten ez badira, egoera horrek hezurretako ahultasuna, giltzurrunetan harriak sortzea eta umeen garapena atzeratzea ekar dezake. Nahasmendua sortzetikoa (jaiotzen denetik) edo helduaroan hartutakoa izan daiteke. Sintoma bakarrekoa izan daiteke edo beste sintoma batzuekin lotu daiteke, Fanconiren sindromearekin gertatzen den bezala. Gaixotasunaren hainbat azpimota bereizten dira: 1 motakoa edo giltzurruneko azidosi tubular distala, hidrogeno-ioien jariaketa distalari eragiten diona; giltzurruneko azidosi tubular proximala edo 2 motakoa, bikarbonatoaren berrxurgapen proximalari eragiten diona; eta 4 motakoa, odoleko potasioa handitzearekin (hiperpotasemia) lotzen dena. Lehen 3. motakoa zena desagertu egin da terminologia medikotik, ez baita entitate independentetzat hartzen.

Erreferentziak

Kanpo estekak 

Giltzurrunetako gaixotasunak